উত্তরপ্রদেশে ভয়াবহ বিমান দুর্ঘটনা!

ওয়েব ডেস্ক : উত্তরপ্রদেশে (Uttarpradesh) ভয়াবহ বিমান দুর্ঘটনা (Plane Crash)। ফারুকাবাদে ভেঙে পড়ল ব্যাক্তিগত বিমান। সূত্রের খবর, টেক অপের পরেই ভেঙে পড়ে বিমানটি। সেই সময় বিমানের ভিতরে ছিলেন দু’জন পাইলট ও একজন যাত্রী। তবে তাঁরা সকলেই সুরক্ষিত রয়েছেন বলে খবর।

সূত্রের খবর, টেক অফের পরেই নিয়ন্ত্রণ হারায় বিমানটি। তার পরেই সেটি ঝোপজঙ্গলে ধাক্কা খেয়ে মাটিতে আছড়ে পড়ে। বিমানের ভেঙে পড়ার (Plane Crash) ভিডিয়ো ইতিমধ্যে প্রকাশ্যে এসেছে। সেখানে দেখা গিয়েছে, মাটিতে পড়ে রয়েছে বিমানটি। সেটির একাধিক যান্ত্রাংশ ক্ষতিগ্রস্ত হয়েছে।

#WATCH | Uttar Pradesh: A private aircraft lost control while taking off from the runway in Farrukhabad and collapsed in bushes nearby. The two pilots and passengers are safe.

(Video Source: Police) pic.twitter.com/pWlZOl3rmG

— ANI (@ANI) October 9, 2025

আরও খবর : ভারতে ক্যাম্পাস খুলবে ব্রিটেনের ৯ বিশ্ববিদ্যালয়

জানা যাচ্ছে, বিমানটি হল জেট সার্ভিস এভিয়েশন প্রাইভেট লিমিটেডের। বিমানের নম্বর হল VT-DEZ। এদিন সকাল ১০.৩০ নাগাদ নিয়ন্ত্রণ হারিয়ে সেটি ভেঙে পড়ে বলে খবর। জানা গিয়েছে, সেই সময় বিমানে ছিলেন তিন জন। তবে সবাই সুক্ষিত রয়েছেন বলে জানা যাচ্ছে।

এই ঘটনা নিয়ে জেলা ম্যাজিস্ট্রেট আশুতোষ কুমার দ্বিবেদী বলেন, “একটি নির্মাণাধীন কারখানার এমডিকে বহনকারী ব্যক্তিগত বিমানটি টেকঅফের পর নিয়ন্ত্রণ হারিয়ে কাছের ঝোপে পড়ে যায়। সৌভাগ্যবশত, সকল যাত্রী নিরাপদে আছেন এবং কোনও আঘাতের খবর পাওয়া যায়নি।”